# ริกูโตะ ทามาอิ
ริกูโตะ ทามาอิ (11 กันยายน ค.ศ. 2006 —) เป็นนักกระโดดน้ำชาวญี่ปุ่น เกิดที่เมืองทาการาซูกะ จังหวัดเฮียวโงะ

 อาชีพ 
ทามาอิเริ่มเรียนว่ายน้ำเมื่อตอนอายุ 3 ขวบ และเริ่มเรียนกระโดดน้ำหลังจากเข้าเรียนชั้นเรียนกระโดดน้ำเมื่ออยู่ชั้นประถมศึกษาปีที่ 1飛び込み 14歳 玉井陸斗が東京オリンピック内定 - NHK（2021年5月3日）2021年5月25日閲覧。 หลังจากนั้นเขาได้ฝึกซ้อมภายใต้โค้ช ทากาฮิเดะ มาบูจิ ซึ่งเป็นผู้ฝึกสอนนักกีฬาโอลิมปิกมาหลายคน 

ในการแข่งขันกีฬากระโดดน้ำในร่มชิงแชมป์ประเทศญี่ปุ่นที่จัดขึ้นในเดือนเมษายน ค.ศ. 2019 ทามาอิด้วยวัย 12 ปี 7 เดือน เขาเป็นแชมป์ระดับประเทศที่อายุน้อยที่สุดในประวัติศาสตร์กีฬากระโดดน้ำของญี่ปุ่น แม้ว่าเขาจะไม่สามารถเข้าร่วมการแข่งขันกีฬาทางน้ำชิงแชมป์โลกในเดือนกรกฎาคมของปีเดียวกันได้เนื่องจากข้อจำกัดด้านอายุ แต่เมื่อวันที่ 23 กันยายน เขาคว้าแชมป์กีฬากระโดดน้ำชิงแชมป์แห่งชาติญี่ปุ่นด้วยคะแนน 498.50 คะแนน ซึ่งเทียบเท่ากับอันดับที่ 4 ในการแข่งขันชิงแชมป์โลก ต่อมาในเดือนพฤศจิกายนในการแข่งขันกระโดดน้ำกรังด์ปรีซ์ 2019 เลกที่กัวลาลัมเปอร์ ทามาอิได้รับเหรียญเงินรายการแพลตฟอร์ม 10 เมตรชายด้วยคะแนน 456.20 คะแนน และเมื่อวันที่ 24 พฤศจิกายน เลกที่ 9 ของการแข่งขันกระโดดน้ำกรังด์ปรีซ์ 2019 ทามาอิได้รับรางวัลรองชนะเลิศรายการแพลตฟอร์ม 10 เมตรชายด้วยคะแนน 452.75 คะแนน

ในเดือนกันยายน ค.ศ. 2020 เขาได้รับรางวัลเหรียญทองในการแข่งขันกระโดดน้ำแพลตฟอร์ม 10 เมตรและสปริงบอร์ด 3 เมตรจากการแข่งขันกีฬากระโดดน้ำชิงแชมป์แห่งชาติญี่ปุ่น เขาทำคะแนนได้ 528.80 คะแนนในการแข่งขันแพลตฟอร์ม 10 เมตร ซึ่งเทียบเท่ากับอันดับสามในโอลิมปิกรีโอเดจาเนโร 2016

ในเดือนพฤษภาคม พ.ศ. 2021 ทามาอิได้ผ่านเข้าสู่รอบรองชนะเลิศด้วยอันดับที่ 9 ในการแข่งขันกระโดดน้ำเวิลด์คัพ รอบคัดเลือก และได้อันดับที่ 8 ในรอบชิงชนะเลิศ โดยสามารถคว้าตั๋วเข้าร่วมการแข่งขันกีฬาโอลิมปิกโตเกียว 2020 ได้สำเร็จ ต่อมาในเดือนสิงหาคมของปีเดียวกัน เขาได้ลงแข่งขันรายการแพลตฟอร์ม 10 เมตร ในการแข่งขันกระโดดน้ำประเภทบุคคลชายในโอลิมปิกฤดูร้อน 2020 ที่โตเกียว เขาผ่านเข้าสู่รอบชิงชนะเลิศด้วยคะแนน 413.65 คะแนน โดยอยู่ในอันดับที่ 8 ในรอบรองชนะเลิศ และได้อันดับที่ 7 ในรอบชิงชนะเลิศด้วยคะแนน 431.95 คะแนน ซึ่งเป็นนักกีฬาชาวญี่ปุ่นคนแรกที่ผ่านเข้าสู่รอบชิงชนะเลิศตั้งแต่การแข่งขันกีฬาโอลิมปิกฤดูร้อน 2000 ของเค็น เทราอูจิ

ในปี ค.ศ. 2022 เขาได้เข้าเรียนที่โรงเรียนมัธยมซูมะกาคูเอ็น เมื่อวันที่ 4 กรกฎาคม ค.ศ. 2022 ในการแข่งขันรายการแพลตฟอร์ม 10 เมตรชาย รอบชิงชนะเลิศของการแข่งขันกีฬาทางน้ำชิงแชมป์โลก 2022 ที่บูดาเปสต์ เขาได้รับรางวัลรองชนะเลิศด้วยคะแนน 488.30 คะแนน กลายเป็นนักกีฬาชาวญี่ปุ่นคนแรกที่ได้รับเหรียญในรายการนี้

เมื่อวันที่ 16 เมษายน ค.ศ. 2023 เขาได้รับเหรียญทองแดงในรายการแพลตฟอร์ม 10 เมตรชายรอบชิงชนะเลิศของการแข่งขันกระโดดน้ำเวิลด์คัพ 2023 เลกแรกในซีอาน ด้วยคะแนน 433.80 คะแนน ต่อมาเมื่อวันที่ 8 พฤษภาคม ในการแข่งขันกระโดดน้ำเวิลด์คัพ 2023 เลกสองในมอนทรีออล รอบชิงชนะเลิศเขาได้รับรางวัลรองชนะเลิศด้วยคะแนน 513.45 คะแนน และเมื่อวันที่ 4 ตุลาคม ในการแข่งขันรายการแพลตฟอร์ม 10 เมตรชายรอบชิงชนะเลิศของเอเชียนเกมส์ครั้งที่ 19 ที่หางโจว เขาได้รับรางวัลเหรียญทองแดงด้วยคะแนน 480.50 คะแนน

 ผลการแข่งขัน 
ปีการแข่งขันรายการผลแข่งขัน2019กระโดดน้ำในร่มชิงแชมป์ประเทศญี่ปุ่น  โตเกียว  แพลตฟอร์ม 10 เมตร  474.25  ชนะเลิศ ว่ายน้ำชิงแชมป์แห่งชาติญี่ปุ่น ครั้งที่ 95  คานาซาวะ  แพลตฟอร์ม 10 เมตร  498.50  ชนะเลิศ กระโดดน้ำกรังด์ปรีซ์ 2019 – เลก 4  มาดริด  สปริงบอร์ด 3 เมตร  200.60  อันดับที่ 34แพลตฟอร์ม 10 เมตร  377.85  อันดับที่ 4กระโดดน้ำกรังด์ปรีซ์ 2019 – เลก 8  กัวลาลัมเปอร์  แพลตฟอร์ม 10 เมตร  456.20 รองชนะเลิศกระโดดน้ำกรังด์ปรีซ์ 2019 – เลก 9  สิงคโปร์  แพลตฟอร์ม 10 เมตร  452.75 รองชนะเลิศ2020ว่ายน้ำชิงแชมป์แห่งชาติญี่ปุ่น ครั้งที่ 96  นีงาตะ  สปริงบอร์ด 3 เมตร  439.35  ชนะเลิศ แพลตฟอร์ม 10 เมตร 528.80  ชนะเลิศ 2021กระโดดน้ำเวิลด์คัพ  โตเกียว  แพลตฟอร์ม 10 เมตร  424.00  อันดับที่ 8ว่ายน้ำชิงแชมป์แห่งชาติญี่ปุ่น ครั้งที่ 97  อุตสึโนมิยะ  สปริงบอร์ด 3 เมตร  395.55  อันดับที่ 3แพลตฟอร์ม 10 เมตร 516.85  ชนะเลิศ โอลิมปิกฤดูร้อน 2020  โตเกียว  แพลตฟอร์ม 10 เมตร  431.95  อันดับที่ 72022 สึบาสะเจแปนไดวิงคัพ  ชิซูโอกะ  สปริงบอร์ด 3 เมตร 413.70  อันดับที่ 4แพลตฟอร์ม 10 เมตร 516.85  ชนะเลิศ  กีฬาทางน้ำชิงแชมป์โลก 2022  บูดาเปสต์  สปริงบอร์ด 1 เมตร  326.60  อันดับที่ 11 แพลตฟอร์ม 10 เมตร  488.00 รองชนะเลิศว่ายน้ำชิงแชมป์แห่งชาติญี่ปุ่น ครั้งที่ 98  อุตสึโนมิยะ  สปริงบอร์ด 3 เมตร  413.55  อันดับที่ 3แพลตฟอร์ม 10 เมตร  511.60  ชนะเลิศ 2023 สึบาสะเจแปนไดวิงคัพ  โตเกียว  แพลตฟอร์ม 10 เมตร  480.10  ชนะเลิศ กระโดดน้ำเวิลด์คัพ 2023 – เลก 1  ซีอาน  แพลตฟอร์ม 10 เมตร  433.80  อันดับที่ 3กระโดดน้ำเวิลด์คัพ 2023 – เลก 2  มอนทรีออล  แพลตฟอร์ม 10 เมตร  513.45 รองชนะเลิศ กีฬาทางน้ำชิงแชมป์โลก 2023  ฟูกูโอกะ  สปริงบอร์ด 1 เมตร  298.60  อันดับที่ 31แพลตฟอร์ม 10 เมตร  401.50  อันดับที่ 12เอเชียนเกมส์ 2022  หางโจว   แพลตฟอร์ม 10 เมตร  480.50  อันดับที่ 3